|  |  |  |
| --- | --- | --- |
|  |  | Logo brev |

**Saksframlegg**

|  |  |  |
| --- | --- | --- |
| **Arkivnr.** **L12** | **Saksnr.** **2017/2582-****12** | |
| Utvalg | Utvalgssak | Møtedato |
| Utvalg for næring, plan og miljø | 139/17 | 16.10.2017 |

Saksbehandler: Siri Solem

# 1648\_2017002\_Rp\_ Massedeponi Støren Næringsområde\_Fastsettelse av planprogram

|  |  |  |  |
| --- | --- | --- | --- |
| Dokumenter i saken: | | | |
| 2 | U | Varsel om oppstart av reguleringsarbeid for Massedeponi til Støren Næringsområde  Planprogram til offentlig ettersyn og høring | FYLKESMANNEN I SØR-TRØNDELAG m.fl. |
| 3 | U | Annonse - varsel om oppstart av planarbeid | Trønderbladet m.fl. |
| 4 | I | Bane NORs uttalelse til varsel om igangsatt reguleringsarbeid og offentlig ettersyn av planprogram - Massedeponi Støren Næringspark - Midtre Gauldal kommune | Bane NOR SF |
| 5 | I | Sametingets uttalelse til oppstartsvarsel og planprogram - Massedeponi til Støren Næringsområde - Midtre Gauldal kommune | Sametinget |
| 6 | I | Uttalelse til varsel om oppstart av reguleringsarbeid - massedeponi Støren næringsområde | Mattilsynet |
| 7 | I | Høringssvar - Planprogram til offentlig ettersyn og høring - Reguleringsarbeid - Massedeponi Støren Næringsområde | Statens vegvesen - Region midt |
| 9 | I | Høring - Planoppstart med forslag til planprogram for reguleringsplan - massedeponi Støren næringsområde | Norges vassdrags- og energidirektorat |
| 10 | I | Støren pg - Varsel om oppstart av reguleringsarbeid for massedeponi til Støren Næringsområde - Planprogram til offentlig ettersyn og høring | Opplysningsvesenets fond |
| 11 | I | Uttalelse - varsel om oppstart av reguleringsarbeid massedeponi Støren næringsområde - Skårvold - gbnr 44/1 | Fylkesmannen i Sør-Trøndelag |
| 12 | S | 1648\_2017002\_Rp\_ Massedeponi Støren Næringsområde\_Fastsettelse av planprogram |  |
| 13 | I | Støren Næringsområde massedeponi - uttalelse til planprogram | Sør-Trøndelag fylkeskommune |
| 14 | I | SV: Avgrensing planområde deponi | Sør-Trøndelag fylkeskommune |
| 15 | U | Oversendelse av innspill til planprogrammet for massedeponi Støren næringsområde | Sweco Norge AS |
| 16 | U | Invitasjon til arbeidsmøte ang. Massedeponi for Støren Næringsområde | Kenneth Moe |

|  |  |
| --- | --- |
| Vedlegg | |
| 1 | Planprogram |
| 2 | Merknader |

## Ingress

## Planprogram til reguleringsplan for Massedeponi for Støren Næringsområde har vært på høring i perioden 22. august til 3. oktober og oversendes Næring-, plan og miljø utvalget for fastsettelse.

## Saksopplysninger

Bakgrunn for saken

Med hjemmel i plan- og bygningslovens (pbl) § 12-8 og kommunestyrevedtak datert henholdsvis 30.05.2016 (sak 44/16) og 04.05.2017 (sak 26/17) ble det vedtatt igangsetting av reguleringsplanarbeid for Massedeponi Støren Næringsområde på eiendommen Skårvold gbnr. 44/1.

Formålet med planarbeidet er å etablere et permanent deponiområde for overskuddsmasser i forbindelse med veibygging og opparbeidelse av Støren Næringsområde. Etter endt anleggsperiode skal deponiområdet istandsettes til LNF – formål og benyttes til nydyrking.

Planprogrammet har sammen med varsel om oppstart vært utlagt til offentlig ettersyn i perioden 22.08.2017 – 03.10.2017.

*Følgende har kommet med merknader i høringsperioden:*

Fylkesmannen i Sør – Trøndelag

Sør – Trøndelag Fylkeskommune

Sametinget

Bane Nor

Mattilsynet

Sametinget

Statens Vegvesen

Norges Vassdrags- og energidirektorat

Opplysningsvesenets fond

Rådmannen har laget en systematisk oversikt over innkomne merknader og innspill.

Oversikten er vedlagt denne saken i sin helhet. Innspillene går delvis på selve planprogrammet som skal si noe om rammene for det videre arbeidet, men delvis også på utarbeidelse av det videre planarbeidet.

Rådmannen har kort vurdert og kommentert innspillene, og deretter innarbeidet noen mindre endringer i revidert planprogram.

## Vurdering

Planområdet har fått en størrelse på 570 daa, og ligger sør - øst for vedtatt reguleringsplan Støren Næringsområde. Planområdets størrelse ble satt ut i fra at den nøyaktige avgrensingen på deponi og veitrase mellom Støren Næringsområde og deponiområdet ikke er avklart. Rådmannen mener det er viktig å ha stort nok areal i oppstarten slik at nødvendige alternativer kan vurderes. Planområdet vurderes redusert i løpet av planprosessen dersom det anses som hensiktsmessig.

Nydyrket areal for eiendommen Skårvold (gbnr 44/1) ligger innenfor planområdet med den hensikt at arealet skal ivaretas på en helhetlig måte, og ses i sammenheng med at fremtidig massedeponi skal istandsettes til nydyrkingsareal.

Midtre Gauldal kommune vil nå starte utreding av planforslaget i henhold til rammene som ligger i

planprogrammet. Et fastsatt planprogram er imidlertid ikke juridisk bindende. Dette innebærer at

det i det påfølgende planarbeidet kan skje mindre endringer i konkrete valg av løsninger, men store

endringer kan ikke skje uten et fornyet varsel om oppstart / nytt planprogram.

Rådmannen har ingen ytterligere kommentarer.

## Rådmannens innstilling

Midtre Gauldal kommune fastsetter Planprogram for Massedeponi Støren Næringsområde.

Dette skjer i medhold av plan- og bygningslovens § 4-1.

--- slutt på innstilling ---

## Saksprotokoll i Utvalg for næring, plan og miljø - 16.10.2017

Rådmannens innstilling enstemmig vedtatt.

## Vedtak

Midtre Gauldal kommune fastsetter Planprogram for Massedeponi Støren Næringsområde.

Dette skjer i medhold av plan- og bygningslovens § 4-1.

--- slutt på saksprotokoll ---